**POZIV ZA SUDJELOVANJEM U INDIVIDUALNOM INTERVJUU**

**Tema intervjua:** Bilježenje prirodnih i kulturnih atrakcija kao i povijesnih priča i legendi vezanih uz Općinu Čavle.

**O Projektu "EXCOVER"**

Projekt "EXCOVER" – "Doživimo, otkrijmo i vrednujmo skrivena blaga gradova i lokaliteta jadranskog područja" (u nastavku teksta: Projekt) se sufinancira u okviru Programa prekogranične suradnje INTERREG V-A ltalija - Hrvatska 2014.-2020. iz Europskog fonda za regionalni razvoj (EFRR).

Primorsko-goranska županija partner je na EU projektu „EXCOVER“, gdje zajedno s ostalim partnerima s područja Italije i Hrvatske, radi na razvitku inovativnih rješenja za povećanje turističkog prometa prema manje poznatim lokacijama koje imaju potencijala ponuditi bogatstvo kulturne i prirodne baštine ili priuštiti doživljaje kojima teže posjetitelji u potrazi za alternativnim i održivim turizmom.

Ovdje veliku ulogu ima lokalna zajednica uz čiju pomoć će se analizirati i popisati neotkriveni resursi odnosno otkriti skrivena prirodna i kulturna blaga. Cilj ovog projekta je na temelju mišljenja i želja lokalnog stanovništva osmisliti nov i održiv način turističke promidžbe njihovog mjesta stanovanja.

U tu svrhu provoditi će se aktivnosti u obliku pojedinačnih intervjua s ciljem bilježenja prirodnih i kulturnih atrakcija kao i povijesnih priča i legendi vezanih uz Općinu Čavle.

Upravo stoga, u ovoj fazi cilj projekta EXCOVER je pronaći čim autentičnije povijesne priče i legende te predmete povezane s istima koji imaju potencijal predstavljati Općinu Čavle na međunarodnom tržištu.

U tu svrhu, molimo Vas za Vašu pomoć i doprinos u ovom istraživanju kako bi zajedno došli do rješenja koje će Općinu Čavle istaknuti u moru konkurencije.

***Napomena:***

Vašim pristankom za sudjelovanjem u anketnom intervjuu dajete suglasnost za korištenje fotografija/video zapisa snimljenih na intervjuu za potrebe prikupljanja informacija u okviru projekta EXCOVER i popunjavanje anketnih obrazaca od naših ispitivača (GDPR).

**Stručna podrška u provedbi aktivnosti:**

**Prospekt d.o.o.**

Dražice 138, Martinkovac, 51000 Rijeka

**Tel:** +385 51 322 844

**Mail:** info@prospekt.hr